13 भारतीय मछुआरों को बनाया बंधक
नवसारी |पाकिस्तानी नौसैनिकों द्वारा नवसारी के 13 भारतीय मछुआरों को बंधक बनाने का खुलासा हुआ है। ये मछुआरे अब पाकिस्तानी जेल में हैं। इंटरनेट पर एक वीडियो के वायरल हुआ है, जो मछुआरों के परिवार तक पहुंचा। इससे इनकी पहचान हुई। ये मछुआरे नवसारी की धनलक्ष्मी एवं चंद्रसागर नामक बोट पर सवार थे। इनकी बोट ओखा-बंदरगाह से मछली पकड़ने के लिए अरब सागर में उतरी थीं।
पाकिस्तानी नौसैनिकों ने 20 दिसंबर को भारतीय सीमा में प्रवेश कर 12 से अधिक भारतीय बोट का अपहरण कर मछुआरों को बंधक बना लिया था।
hin_Deva hin_Deva hin_Deva